
Ministria e Drejtësisë 2015

MISIONI
Ministria e Drejtësisë, në përputhje me Kushtetutën dhe ligjet, ushtron funksione dhe ka në kompetencë hartimin dhe ndjekjen e politikave, përgatitjen e akteve ligjore dhe nënligjore, si dhe ushtrimin e shërbimeve të nevojshme lidhur me sistemin gjyqësor, sistemin e ekzekutimit të vendimeve penale a civile, sistemin e shërbimeve të lira juridiko-profesionale, bashkëpunimin ndërkombëtar në fushën civile dhe penale, fushat e tjera të drejtësisë dhe të kompetencës së saj sipas ligjit, si dhe për bashkërendimin, harmonizimin dhe reformimin e legjislacionit shqiptar në tërësi.

Ministria e Drejtësisë, për vitin 2015, administroi dhe menaxhoi fondet publike sipas tetë programeve të miratuara, konkretisht:
· Planifikim, menaxhim dhe administrim;
· Publikimet zyrtare;
· Mjekësia ligjore;
· Sistemi i burgjeve;
· Shërbimi i përmbarimit gjyqësor;
· Shërbimi për çështjet e birësimit;
· Shërbimi i kthimit dhe kompensimit të pronave;
· Shërbimi i provës;

Deri në fund të vitit 2015 situata në lidhje me realizimin e shpenzimeve faktike të buxhetit, krahasuar me planin vjetor me ndryshime dhe planin fillestar, paraqitet si më poshtë:                                                                                                                

Realizimi i treguesve buxhetorë, është në shifra shumë të larta. Duke iu referuar shifrave vihet re një realizim optimal i shpenzimeve të fondeve buxhetorë, pothuajse në të gjithë programet. Përjashtim bën programi “Shërbimi i provës”.

	NR.
	Emërtimi i Programit
	Pl. Fillestar 2015
	Plani përf. 2015
	Fakti 2016
	Përqindja  e realizimit/buxhetit fillest.
	Përqindja  e realizimit/buxhetit përf.

	1
	Planifikim, menaxhim dhe administrimi
	1.729.190
	1.686.556
	1.085.743
	62,8
	64,4

	2
	Publikimet Zyrtare
	56.950
	49.594
	48.758
	85,6
	98,3

	3
	Mjekësia Ligjore
	62.500
	74.716
	69.575
	111,3
	93,1

	4
	Sistemi i Burgjeve
	4.376.420
	4.410.975
	5.029.266
	114,9
	114,0

	5
	Shërbimi i Përmbarimit gjyqësor
	104.800
	104.800
	100.094
	95,5
	95,5

	6
	Shërbimi për Çështjet e Birësimit
	12.700
	13.606
	10.841
	85,4
	79,7

	7
	Shërbimi i Kthimit dhe Kompensimit të Pronave
	581.020
	669.120
	632.204
	108,8
	94,5

	8
	Shërbimi i Provës
	166.170
	156.170
	117.107
	70,5
	75,0

	TOTALI
	7.089.750
	7.165.537
	7.093.588
	99,08
	100,1




% e realizimit të shpenzimeve kundrejt planit fillestar të vitit 2015                                                                                   
	Emërtimi i Programit
	Shpenzime korente (në %)
	Shpenzime kapitale (në %)
	% e realizimit të shpenzimeve 

	Planifikim, menaxhim dhe administrimi
	104,5
	52,1
	62,8

	Publikimet Zyrtare
	85,8
	24,2
	85,6

	Mjekësia Ligjore	
	115,7
	92,8
	111,3

	Sistemi i Burgjeve
	91,6
	5757,2
	114,9

	Shërbimi i Përmbarimit gjyqësor	
	95,5
	97,9
	95,5

	Shërbimi për Çështjet e Birësimit
	85,2
	93,0
	85,4

	Shërbimi i Kthimit dhe Kompensimit të Pronave
	96,6
	15213,4
	108,8

	Shërbimi i Provës
	70,5
	-
	70,5

	Totali
	92,5
	130,5
	100,1




% e realizimit të shpenzimeve kundrejt planit përfundimtar të vitit 2015    
	Emërtimi i Programit
	Shpenzime korente (në %)
	Shpenzime kapitale (në %)
	% e realizimit të shpenzimeve 

	Planifikim, menaxhim dhe administrimi
	95,1
	55,2
	64,4

	Publikimet Zyrtare
	98,6
	24,2
	98,3

	Mjekësia Ligjore	
	93,2
	92,8
	93,1

	Sistemi i Burgjeve
	90,9
	5733,1
	114,0

	Shërbimi i Përmbarimit gjyqësor	
	95,5
	97,9
	95,5

	Shërbimi për Çështjet e Birësimit
	79,5
	93,0
	79,7

	Shërbimi i Kthimit dhe Kompensimit të Pronave
	94,3
	95,8
	94,5

	Shërbimi i Provës
	75,0
	-
	75,0

	Totali
	91,2
	130,8
	99,0




Lidhur me shpenzimet korente, vërejmë që përveç programit të “Shërbimit për çështjet e birësimit” dhe “Shërbimi i provës”, për të gjithë programet e tjera përqindja e realizimit paraqitet në vlera të mira 91-100 për qind. 
Po ashtu realizimi i shpenzimeve kapitale për 6 nga 8 programet e Ministrisë së Drejtësisë është në masën rreth 93-100 për qind, që konfirmon një realizim të kënaqshëm. 

Performanca dhe statusi i produkteve të çdo programi 
Në programin “Planifikim, menaxhim, administrim” janë parashikuar 14 produkte, të cilat për periudhën vjetore janë realizuar plotësisht 8, 3 janë tejkaluar, ndërsa 3 produkte janë realizuar pjesërisht. 
Në programin “Publikimet Zyrtare” janë parashikuar katër produkte të cilat për periudhën vjetore janë realizuar plotësisht produkti “Publikimi i fletores zyrtare”, nga 230 fletore zyrtare të planifikuara janë realizuar 236 dhe produkti “Botime kode dhe përmbledhëse legjislacioni”. Produkti “Botimi i buletinit të njoftimeve zyrtare” dhe “Publikimi në internet” janë realizuar pjesërisht.
Në programin “Mjekësia Ligjore” janë parashikuar 8 produkte, 5 prej tyre janë tejkaluar si: “Aktet e ekspertimit mjeko – ligjor (tejkaluar, me rreth 3300 akte të planifikuara dhe me rreth 3897 akte të përfunduara), “Aktet dëshmi-ligjore, aktet ekspertimi mjeko-ligjor, aktet ekspertimi toksikologjiko-ligjor dhe aktet ekspertimi psikiatriko-ligjor. Produktet që janë realizuar pjesërisht janë akte ekspertimi Biologjiko-ligjor dhe aktet ekspertimi histopatologjik-ligjor. Produkti menaxhimi i punës në institucion është realizuar plotësisht.
Në programin “Sistemi i burgjeve” janë parashikuar 7 produkte, për aktivitetin kryesor të burgjeve. Të gjitha produktet “mbajtja e të burgosurve dhe p/burgosurve në kushte sigurie nga trupa policore”, “ të dënuar të trajtuar me shërbim shëndetësor”, “trajtimi me  normë ushqimore i të dënuarve dhe p/burgosurve”, “marrja e informacionit dhe të dhënave statistikore në kohë reale nga të gjitha IEVP”, e.tj., janë realizuar plotësisht, përveç produktit “Staf i trajnuar nga qendra e trajnimit i cili është realizuar pjesërisht. Projektet me financim të brendshëm janë realizuar 25%, pasi kontrata është lidhur por nuk është bërë pagesa për blerjen e 3 automjeteve për shkak të vonesave në marrjen në dorëzim.
Në programin “Shërbimi i Përmbarimit Gjyqësor” janë parashikuar 2 produkte për vitin 2015, “Ekzekutimi i titujve ekzekutivë” dhe “Menaxhimi i Shërbimit Përmbarimor Gjyqësor”. Janë ekzekutuar 9229 tituj ekzekutivë, nga 10648 të planifikuara në fillim të vitit. Produkti i dytë është realizuar plotësisht sipas parashikimit.
Në programin “Shërbimi për Çështjet e Birësimit” është parashikuar një produkt “Birësime të realizuara”, i cili është tejkaluar, nga 50 birësime të planifikuara për t’u kryer gjatë vitit 2015,  janë realizuar 54 birësime. Theksojmë se, përfundimi i procedurës së birësimit, varet nga shumë faktorë, si gjykata, monitorimi i periudhës etj. 
Në programin “Shërbimi i  Kthimit dhe Kompensimit të Pronave” janë parashikuar 5 produkte, ku fondet për kopensimin e ish-pronarëve janë realizuar 100%. 
Në programin “Shërbimi i Provës” janë parashikuar 2 produkte: “Mbikëqyrja e të dënuarve”, i cili është realizuar plotësisht, nga 6053 të dënuar të planifikuar për t’u mbikëqyrur, janë mbikëqyrur të 6053 të dënuar me dënim alternativ, po kështu edhe produkti “Mirëfunksionimi i shërbimit të Provës”, është realizuar plotësisht sipas planifikimit. 

Problematika:

Në përgjithësi Ministria e Drejtësisë, ka një përqindje realizimi të kënaqshme për shumicën e programeve si për shpenzimet korente ashtu edhe për shpenzimet kapitale. Por vërejmë që në programet planifikimi manaxhim, shërbim i provës dhe publikimet zyrtare kanë një përqindje realizimi jo të kënaqshme, gjë e cila nuk është justifikuar nga kjo ministri. Gjithashtu përqindja e realizimit ndaj planit fillestar është më e ulët krahasuar me përqindjen e realizimit ndaj planit përfundimtar.  Pra gjatë vitit, nëpërmjet akteve normative, është bërë e mundur rritja e realizimit në përqindje për këtë ministri.

Sipas raportit të monitorimit të pregatitur nga ministria, projektet me financim të huaj: Qendra e paraburgimit dhe Burgut Fier, Qendra e paraburgimit Berat dhe Qendra e Paraburgimit dhe Burgut Shkodër, po ecin me ritme të mira dhe punimet jane duke vazhduar normalisht.

Gjatë vitit 2015, janë bërë disa rialokime fondesh buxhetore. Për shpenzimet korente janë bërë 4 rialokime fondesh buxhetore, ndërsa për shpenzimet kapitale janë bërë rreth 8 rialokime fondesh buxhetore, një shifër krahasimisht e lartë me vitet e kaluara.

